Ανακοίνωση προς όσους εισάγουν στην Ευρωπαϊκή Κοινότητα ελεγχόμενες και νέες ουσίες που καταστρέφουν τη στιβάδα του όζοντος στο πλαίσιο του κανονισμού (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου για τις ουσίες που καταστρέφουν τη στιβάδα του όζοντος(1)

(2002/C 193/05)

I. Η παρούσα ανακοίνωση απευθύνεται στις επιχειρήσεις που σκοπεύουν να εισαγάγουν το 2003 στην Ευρωπαϊκή Κοινότητα, από πηγές εκτός της Ευρωπαϊκής Κοινότητας, τις ακόλουθες ουσίες:

>ΘΕΣΗ ΠΙΝΑΚΑ>

II. Σύμφωνα με το άρθρο 7 του κανονισμού (ΕΚ) αριθ. 2037/2000 απαιτείται καθορισμός ποσοτικών περιορισμών και κατανομή ποσοστώσεων για το 2002 μεταξύ των παραγωγών και εισαγωγέων, σύμφωνα με τη διαδικασία που αναφέρεται στο άρθρο 18 παράγραφος 2, για τις εισαγωγές των ουσιών που απαριθμούνται στις ομάδες Ι έως VIII του παραρτήματος Ι της παρούσας ανακοίνωσης(2).

Ποσοστώσεις χορηγούνται για:

α) Το μεθυλοβρωμίδιο, συμπεριλαμβανομένων των χρήσεων υγειονομικής απομόνωσης (καραντίνας) και υγειονομικής επεξεργασίας προ της αποστολής φορτίου, όπως ορίζονται από τα συμβαλλόμενα μέρη του πρωτοκόλλου του Μόντρεαλ.

β) Τους HCFC (υδροχλωροφθοράνθρακες).

γ) Βασικές ή κρίσιμης σημασίας χρήσεις, σκοποί που θεωρούνται βασικοί σύμφωνα με τα κριτήρια της απόφασης IV/25 των συμβαλλομένων μερών του πρωτοκόλλου του Μόντρεαλ και οι οποίοι έχουν εγκριθεί από την Επιτροπή σύμφωνα με το άρθρο 18 του κανονισμού. Για τις βασικές χρήσεις έχει δημοσιευθεί χωριστή ανακοίνωση.

δ) Χρήσεις ως πρώτη ύλη, ελεγχόμενη ουσία που έχει υποστεί μετασχηματισμό με διεργασία κατά την οποία μεταβάλλεται πλήρως η αρχική της σύνθεση.

ε) Μέσα επεξεργασίας, ελεγχόμενες ουσίες χρησιμοποιούμενες ως μέσα χημικής επεξεργασίας σε υπάρχουσες εγκαταστάσεις όπου οι εκπομπές είναι αμελητέες.

στ) Καταστροφή, ελεγχόμενες ουσίες που προορίζονται να καταστραφούν με τεχνολογία εγκεκριμένη από τα συμβαλλόμενα μέρη του πρωτοκόλλου του Μόντρεαλ, η οποία έχει ως αποτέλεσμα τη μόνιμη μετατροπή ή αποδόμηση του συνόλου ή σημαντικού ποσοστού της ουσίας.

Η ανώτατη ποσότητα την οποία οι παραγωγοί και οι εισαγωγείς επιτρέπεται να διαθέσουν στην αγορά ή/και να χρησιμοποιήσουν για λογαριασμό τους στην Ευρωπαϊκή Κοινότητα το 2003, υπολογίζεται για το μεθυλοβρωμίδιο και για χρήσεις άλλες από την υγειονομική απομόνωση (καραντίνα) και την υγειονομική επεξεργασία προ της αποστολής φορτίου, βάσει του άρθρου 4 παράγραφος 2 σημείο i) στοιχείο γ) του κανονισμού, και για τους HCFC, βάσει του άρθρου 4 παράγραφος 3 σημείο i) στοιχείο δ).

III. Οι επιχειρήσεις που δραστηριοποιούνται στις εισαγωγές HCFC δύνανται να είναι:

- είτε εισαγωγείς που επιθυμούν να διαθέσουν HCFC στην αγορά της Ευρωπαϊκής Κοινότητας και δεν ασχολούνται με την παραγωγή HCFC,

- είτε παραγωγοί της Ευρωπαϊκής Κοινότητας που εισάγουν για λογαριασμό τους πρόσθετες ποσότητες HCFC για να τις διαθέσουν στην αγορά της Ευρωπαϊκής Κοινότητας.

IV. Οι ποσότητες που εισάγονται εντός του 2003 υπόκεινται σε άδειες εισαγωγής. Σύμφωνα με το άρθρο 6 του κανονισμού, οι επιχειρήσεις μπορούν να εισάγουν ελεγχόμενες ουσίες μόνον εφόσον κατέχουν άδεια εισαγωγής που έχει εκδοθεί από την Επιτροπή.

V. Δυνάμει του άρθρου 22 του κανονισμού, απαγορεύεται η εισαγωγή νέων ουσιών (βρωμοχλωρομεθάνιο) που αναφέρονται στο παράρτημα ΙΙ του κανονισμού, εκτός εάν προορίζονται για χρήσεις ως πρώτη ύλη.

VI. Για τους σκοπούς του κανονισμού, οι ποσότητες των ουσιών μετρούνται με βάση το δυναμικό καταστροφής του όζοντος εκάστης ουσίας(3).

VII. Η Επιτροπή ειδοποιεί τις επιχειρήσεις που δεν κατέχουν ποσόστωση για το 2002 και οι οποίες επιθυμούν να της υποβάλουν αίτηση για ποσόστωση εισαγωγής για το δωδεκάμηνο από την 1η Ιανουαρίου 2003 έως τις 31 Δεκεμβρίου 2003, να γνωστοποιήσουν την πρόθεσή τους στην Επιτροπή εντός μηνός από τη δημοσίευση της παρούσας ανακοίνωσης. Ozone Layer Protection European Commission Directorate-General Environment

Unit ENV.E.1 - Climate change

B - 1049 Brussels Φαξ (32-2) 299 87 64 E-mail: env-ods@cec.eu.int

VIII. Οι επιχειρήσεις που κατέχουν ποσόστωση για το 2002 πρέπει να μεριμνούν ώστε να υποβάλλουν δήλωση, συμπληρώνοντας και υποβάλλοντας το (τα) σχετικό έντυπο(α) που βρίσκεται(ονται) στην ιστοσελίδα Europa του Διαδικτύου: http://europa.eu.int/comm/environment/ods/index.htm

Αντίγραφο της αίτησης θα πρέπει να σταλεί και στην αρμόδια υπηρεσία του κράτους μέλους (βλέπε παράρτημα ΙΙ).

IX. Μετά την παραλαβή των αιτήσεων, η Ευρωπαϊκή Επιτροπή θα τις εξετάσει και θα καθορίσει ποσοστώσεις εισαγωγής για κάθε εισαγωγέα και παραγωγό κατόπιν διαβουλεύσεων με τη διαχειριστική επιτροπή του άρθρου 18. Η εγκριθείσα ποσόστωση θα διατίθεται στην ιστοθέση Europa και όλοι όσοι έχουν υποβάλει αιτήσεις θα ενημερωθούν με επιστολή.

X. Προκειμένου να εισαγάγουν ελεγχόμενες ουσίες το 2003, οι επιχειρήσεις για τις οποίες θα καθοριστεί ποσόστωση πρέπει να υποβάλουν στην Επιτροπή αίτηση για έκδοση άδειας εισαγωγής, συμπληρώνοντας την αίτηση αδείας εισαγωγής. Εφόσον οι υπηρεσίες της Επιτροπής διαπιστώσουν ότι η αίτηση είναι σύμφωνη προς την εγκεκριμένη ποσόστωση και συμμορφώνεται με τις απαιτήσεις του κανονισμού (ΕΚ) αριθ. 2037/2000, εκδίδεται άδεια εισαγωγής. Η Επιτροπή διατηρεί το δικαίωμα να αρνείται τη χορήγηση άδειας εισαγωγής όταν η προς εισαγωγή ουσία δεν ανταποκρίνεται στην περιγραφή της ή πιθανώς να μην χρησιμοποιηθεί για την εγκεκριμένη χρήση ή δεν μπορεί να εισαχθεί σύμφωνα με τις διατάξεις του κανονισμού (ΕΚ) αριθ. 2037/2000.

XI. Οι παραγωγοί που εισάγουν ανακτημένες ή ποιοτικά αποκατεστημένες ουσίες οφείλουν, μαζί με κάθε αίτηση έκδοσης άδειας, να παρέχουν και συμπληρωματικές πληροφορίες σχετικά με την προέλευση και τον προορισμό της ουσίας καθώς και με την επεξεργασία στην οποία πρόκειται να υποβληθεί. Ενδέχεται ακόμη να ζητηθεί και πιστοποιητικό ανάλυσης.

(1) ΕΕ L 244 της 29.9.2000, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 2039/2000 (EΕ L 244 της 29.9.2000, σ. 26).

(2) Εξαιρούνται από το πεδίο εφαρμογής της παρούσας ανακοίνωσης οι ελεγχόμενες ουσίες ή τα μείγματά τους που εισάγονται ως συστατικά βιομηχανικών προϊόντων (πλην των περιεκτών που χρησιμοποιούνται για τη μεταφορά ή την αποθήκευση της εκάστοτε ουσίας).

(3) Σχετικά με τα μείγματα, μόνο η ποσότητα των ελεγχόμενων ουσιών του μείγματος θα πρέπει να περιλαμβάνεται στην ποσότητα ODP. Το 1,1,1-τριχλωροαιθάνιο διατίθεται στην αγορά πάντοτε με σταθεροποιητές. Οι εισαγωγείς θα πρέπει να εξακριβώνουν, από τα στοιχεία των προμηθευτών τους, ποιο είναι το ποσοστό του σταθεροποιητή για να αφαιρεθεί πριν από τον υπολογισμό της σταθμισμένης βάσει του ODP ποσότητας σε τόννους.

ΠΑΡΑΡΤΗΜΑ Ι

ΚΑΛΥΠΤΟΜΕΝΕΣ ΟΥΣΙΕΣ

>ΘΕΣΗ ΠΙΝΑΚΑ>

ΝΕΕΣ ΟΥΣΙΕΣ

ΒΡΩΜΟΧΛΩΡΟΜΕΘΑΝΙΟ.

ALLEGATO II / /ANEXO II / /ANEXO II / /ANNEX II / /ANNEXE II / /ANHANG II / /BIJLAGE II / /BILAG II / /BILAGA II / /LIITE II / /ΠΑΡΑΡΤΗΜΑ II

ÖSTERREICH

Mr Paul Krajnik Ministry of the Agriculture, Forestry, Environment and Water Management Chemicals Department Stubenbastei 5 A - 1010 Wien

BELGIQUE/BELGÏE

Mr Roland Marijnissen Ministère Fédéral des Affaires Sociales de la Santé publique et de l'Environnement Cité administrative de l'État 19, Boulevard Pacheco - boîte 5 B - 1010 Brussels

DANMARK

Mr Mikkel Aaman Sørensen Miljøstyrelsen (EPA) Strandgade 29 DK - 1401 Copenhagen K

SUOMI/FINLAND

Mrs Eliisa Irpola Finnish Environment Institute Chemicals Division Kesäkatu 6 FIN - 00121 Helsinki

FRANCE

Mme Laurence Musset Ministère de l'Écologie et du développement durable DRPR/BSPC 20, avenue de Ségur F - 75302 Paris 07 SP

DEUTSCHLAND

Mr Rolf Angelhardt Ministry for Environment Dept. IG 11 5 PO Box 120629 D - 53048 Bonn

ΕΛΛΑΣ

Mrs Elpida Politis Ministry for the Environment, Physical Planning and Public Works International Activities and EEC Department 17 Ameliedos Street GR - 115 23 Athens

IRELAND

Mr David Moore

Inspector (Environment)

Dept of Environment and Local Government Custom House Dublin 1 Ireland

ITALIA

Dr Federica Fricano Dept of Global Environment, International and Regional Conventions Via Cristoforo Colombo 44 I - 00147 Roma

LUXEMBOURG

Mr Pierre Dornseiffer Administration de l'Environnement Division Air/Brut 16, rue Eugene Ruppert L - 2453 Luxembourg

PORTUGAL

Dra. Cristina Vaz Nunes Ministério do Ambiente Rua da Murgueira-Zambujal P - 2721-865 Amadora

ESPAÑA

Sra María Teresa Barres Dirección General de Calidad y Evaluación Ambiental Ministerio de Medio Ambiente Pza San Juan de la Cruz s/n E - 28071 Madrid

SVERIGE

Ms Maria Ujfalusi Swedish Environmental Protection Agency Naturvårdsverket Blekholmsterassen 36 S - 106 48 Stockholm

NEDERLAND

Mr H. Nieuwenhuis Ministry of Environment Rijnstraat 8 2500 GX Den Haag Nederland

UNITED KINGDOM

Mrs Maria Nolan Global Atmosphere Division

UK Dept of Environment, Food and Rural Affairs

3rd floor - zone 3/A3

Ashdown House

123 Victoria Street

London SW1E 6DE United Kingdom